ખાંભા તેમજ આસપામાં છેલ્‍લા એક વર્ષથી લાકડા કટીંગનું કૌભાંડ ચાલતું હોય. ત્‍યારે આજે ખાંભાના નયનિયુકત આરએફઓ પરિમલ પટેલ ઘ્‍વારા લીલાવૃષનાં લાકડા કટીંગનો પર્દાફાશ કર્યો હતો અને ત્રણ જેટલા લાકડા ભરેલ ટ્રકને ઝડપી પાડયા હતા અને કાયદેસરની કાર્યવાહી કરવામાં આવી હતી. ત્‍યારે ખાંભા અને સાવરકુંડલાના માથાભારે દલાલો અને વનવિભાગના સ્‍થાનિક કર્મચારીની સાંઠગાંઠથી હજારો ટન લીલા લાકડાનો એક વર્ષમાં કટીંગ કરી સોથ વાળી દેવામાં આવ્‍યો છે. અને જેમાં ખાંભા તેમજ પીપળવા, કોટડા, ઈંગોરાળા ભાડ, વિસાવદર, ભાવરડી સહિતના ગામોમાં હજારો લીલા ઘટાદાર વૃક્ષોને કટકા કરી લાકડાનું કટીંગ એમપીના મજુરો ઘ્‍વારા કરવામાં આવતું હતું અને આ લાકડા ખાંભાથી મોડી રાત્રીના ટ્રક ભરીને રાજકોટ લઈ જવામાં આવતા હતા. ત્‍યારે ખાંભા વનવિભાગ ઘ્‍વારા ત્રણ જેટલા લાકડા ભરેલ ટ્રક ઝડપી પાડી અને આ લાકડા કયાંથી કાપવામાં આવ્‍યા અને કયાં લઈ જવામાં આવતા તેદિશામાં તપાસ હાથ ધરેલ છે.